als_Latn dik_Latn sag_Latn
Lajme
Militantët e PS rrahim dhe kërcënojnë me vdekje kryetarin e LSI
Kryetari i LSI-së për njësinë administrative Gjoroven, Krenar Shehu, është kërcënuar me jetë nga disa persona. Ngjarja ka ndodhur ditën e sotme në Berat, në lagjen Uznovë.
Sipas policisë, G.T., G.M., dhe R.T.,, kanë ndaluar me forcë Shehun. Personat në fjalë (të tre me precedentë penalë), tashmë në kërkim, që njihen si mbështetës të PS-së, të shoqëruar me persona të armatosur, kanë ndaluar përfaqësuesin e LSI-së dhe i kanë shkatërruar mjetin. Më pas, ata e kanë nxjerrë nga makina duke e dhunuar fizikisht, si dhe e kanë kërcënuar me armë duke i thënë se do ta vrasin atë dhe familjen e tij, nëse LSI-ja del forcë e parë në njësinë administrative Velabisht.
Ngjarja ka precipituar edhe me tej, kur një nga këta 3 persona i ka kërkuar Shehut që të mos angazhohet më me fushatën e LSI-së, pasi do të përfundojë keq. Me pas, një tjetër, i ka vendosur pistoletën në kokë përfaqësuesit të LSI-së, duke i thënë se jeta e tij dhe familjarëve vlen vetëm 1 fishek.
Pas ngjarjes dramatike, Shehu ka bërë denoncim në polici.
als_Latn als_Latn als_Latn als_Latn als_Latn als_Latn